Περικλής Ράλλης

Ο Περικλής Ράλλης (1891- 20 Αυγούστου 1945) ήταν Έλληνας πολιτικός που διετέλεσε βουλευτής Μεσσηνίας και υπουργός.

Καριέρα 
Εξελέγη βουλευτής Μεσσηνίας με το Λαϊκό Κόμμα. Διετέλεσε γενικός διοικητής Μακεδονίας (8 Ιουνίου 1934- 20 Μαρτίου 1935). Χρημάτισε τρεις φορές υπουργός Εσωτερικών, από τις 20 Μαρτίου ως τις 10 Σεπτεμβρίου 1935, από τις 16 Σεπτεμβρίου ως τις 10 Οκτωβρίου 1935 (προσωρινός) και από τις 3 Ιανουαρίου 1945 ως τις 21 Φεβρουαρίου 1945. Από τις 3 Ιανουαρίου ως τις 4 Ιανουαρίου 1945 ήταν και υπηρεσιακός υπουργός Εθνικής Παιδείας και Θρησκευμάτων.

Λίγους μήνες πριν το θάνατό του, υπέγραψε τη συνθήκη της Βάρκιζας.

Θάνατος 
Πέθανε στις 20 Αυγούστου 1945, την ημέρα που γινόταν η κηδεία του Πέτρου Ράλλη.

Παραπομπές 

Βουλευτές εκλεγμένοι με το Λαϊκό Κόμμα
Βουλευτές Μεσσηνίας
Έλληνες υπουργοί Εσωτερικών
Έλληνες υπουργοί Εθνικής Παιδείας και Θρησκευμάτων
Έλληνες υπουργοί Γενικοί Διοικητές Μακεδονίας